
KOLOZSVÁR, +, ea, CAZURI A ADEMIA 

“Cazul domnului III 


O amintire mi sa stârnit şi se cere pe hârtie. 

Intro zi de-acum doi ani, pe când eram la ministerul de culte, 
cetind o știre scurtă în „Universul“, care anunţa la o biserică din ca- 
pitală un parastas pentru Coşbuc şi făcea apel la prietenii marelui 
scriitor să-i cinstească memoria cu prezenţa lori mi-aduc aminte, am 
rămas dezolat dându-mi seama că îndatoririle oficiale nu-mi îngăduiau 
să asist la trista ceremonie evocatoare. Am trimis deci un delegat al 
ministerului să mă reprezinte. Omul meu, un tânăr şi distins artist, 
când sa întors a doua zi să-mi relateze săvârşirea pioasei slujbe, avea 
lacrimi în ochi și glasul tremurat de revoltă. Mi-a spus că la biserica 
Sfânta Vineri mau fost de faţă decât șapte persoane la comemorarea 


“lui Coșbuc, că era un aspect sinistru de părăsire şi sărăcie, că tropa- 


rele preotului răsunau în gol ascultate de cei trei studenţi din colț, 
în vreme ce văduva poetului cu lumânarea în mână privea biruită îm- 
prejur, văzându-se atât de singură pe lume. Tânărul îmi zugrăvea ta- 
bloul posomorât în toate detaliile lui, rămăsese sguduit de nerecuno- 
ștința unei societăți pripite, probabil cadenţele sonore ale maestrului 
îi robeau sufletul mai tare ca oricând și stătea în fața mea buimăcit 
și desarmat ca după o mare rușine. L-am ascultat până la sfârșit, n'am 
putut să-i dau nici o lămurire, mă gândeam la risipirea unei vieţi, la 
poezia lui Coşbuc, la țăranii pentru care strigase el foamea pământului 
şi când puneam. o rezoluţie pe hârtia din față în atmosfera rece a ca- 
binetului ministerial, mintea mea fărămița strofa profetică: 


Din codru rupi o rămurea, 
Ce-i pasă codrului de ea, 
Ce-i pasă unei lumi întregi 
De moartea mea? 


1529 


© BCUCIuj 


Acest scurt epizod plin de înţeles mi l-am reamintit deunăzi când 
am cetit în „Dimineaţa“ strălucita listă a atâtor somități politice, în 
frunte cu-o întreagă pleiadă de actuali şi foști miniștri, care şi-au depus 
carta dlui lacob Rozenthal, în urma regretabilului incident al acestuia 
în incinta unui hotel. Imi dau toate silinţele să suprim pentru moment 
anumite analize care-ar duce la constatarea unei serii întregi de ade- 
văruri dureroase, proiectând câteva lumini în camera obscură a con- 
științei multora, dar urmând linia dreaptă a judecății echilibrate, mi-e 
peste putință să nu relev unele lucruri de interes general. O fac aceasta 
în deplina cunoștință a tuturor riscurilor profesionale, “spunând dela 
început că valoarea cuiva nu se poate schimba în opinia mea fiindcă” 
a avut nenorocirea să-l calce tramvaiul, și că pentru „presa“ negusto- 
rilor dela București aprecierile de ieri trebuiesc reeditate neted și fără 
reticente. 

Suntem iarăş în plin cinematograf şi în accente de melodramă* 
de calitate inferioară. 

Cazul domnului Rozentha! a răscolit cu multă putere patima și 
exagerarea cu care arândașii opiniei publice operează la noi. O în- 
treagă literatură plină de nevroză și de venin s'a brodat zilnic pe acest 
eveniment şi s'a vărsat din gura maşinilor rotative pe toată întinderea 
țării. Pagini întregi, ca după o mare catastrofă națională, mențin ne- 
contenit interesul crescând și agită lumea scormonind în societate pa- 
siuni înfrigurate. Sau dat la o parte problemele noastre curente, s'au 
eclipsat întâmplările externe, pentruca întrun stil colorat şi cu-o par- 
ticulară viziune, România să fie întreținută fără nici un răgaz cu această 
nesfârşită poveste. S'ar părea că „directorul nostru“ din strada Sărindar 
este un mare erou, un fel de Galileu victimă a libertății de gândire, 
că activitatea şi numele lui Sau legat în mod definitiv de principiile 
progresului uman, că toți suntem datori să-i cetim de-aci înainte ope- 
rele complete și că presa, sfânta presă ştirbită în prerogativele ei, ridi- 
cându-se întvo protestare unanimă trebuie să vestească continentului 
primejdia. 

Nu, — să ne întrerupem pentru câteva clipe emoția şi să vorbim 
românește. 

Nu vom proslăvi bătaia, nici nu vom arunca lozinca violenţei 
brutale ca un remediu justificat în mintea deaproapelui. Dimpotrivă, 
regretăm din inimă gestul nesocotit care dă stărilor dela noi aparenţe 
dăunătoare și prin strigătele desperate din jurul lui ne face până la 
San-Francisco peste depărtatul Ocean o rea reputație. Dar, ceea ce o 
am făcut tutdeauna, facem și astăzi: refuzăm cu scârbă minciuna şi 
exagerarea. Domnul Rozenthal să se facă bine, e dorința noastră, să 
înceteze cât mai degrabă buletinele medicale iscălite de patru doctori 
și publicate în ediţiile de dimineața și seara ale ziarelor d-sale, cu-o 
regularitate obișnuită în lumea veche numai la boala gravă a papei 
sau a suveranilor. Domnul „director“ rămâne exact acolo unde-a fost 
în judecata noastră înainte cu cinci minute de odioasa lovitură de 
baston. Nu e interesant să schiţăm tocmai cu această ocazie cariera 
instructivă a acestui fericit potentat de cerneală, care fără să scrie vreo 


aeS © BCUCluj 


E E E EEPE 


dată un cuvânt a isbutit totuși să devie un temut „director“ al scrisului 
altora şi să-și asigure un maxim de beneficiu pe urma acestei situații. 
E de reţinut însă pentru actualitate faptul că numitul domn este unul 
din patronii acelei prese de bulevard de care şa mai vorbit în coloa- 
nele acestei reviste şi care străină de însușirile sufletești ale neamului, 
urmărind numai acapararea unor interese materiale, cu un nivel inte- 
lectual coborât şi cu impulsuri morale îndoielnice, a contribuit în mare 
măsură la țrivializarea gazetăriei noastre și la isgonirea bunului simţ 
din viaţa publică. Domnul Rozenthal, milionarul de astăzi care se 
plimbă cu agenți de poliție după dânsul și are apartament la un luxos 
hotel din. capitală, este oare dintre oamenii care prin muncă şi ideal 
au răzbătut în viaţă şi cer dreptul să îndrume conștiința obştească din 
statul român? Care-i sunt studiile, care. talentul şi care apostolatul de 
pân'-acum? Nu le ştie nimeni, nu le-a văzut nimeni din lista admira- 
torilor săi de ocazie. Sunt zadarnice cărțile de vizită, zadarnică agre- 
„Siunea, zadarnice certificatele asociaţi lor de presă, dimpreună cu notele 
patetice lansate de către „Liga drepturilor omului“. Viaţa unui om nu 
se schimbă, pecetea ei rămâne neînduplecată. Şi dacă e pe întrebări, 
am dori să ştim cine-a creat la noi această atmosferă penibilă de în- 
veninare, aierul pestilențial care ne strânge de gât? Cetiţi două co- 
loane din gazetele lor, cântăriţi- le spiritul și adjectivele și veţi avea 
răspunsul. Incepând cu Dumnezeu din. cer, continuând cu Regele şi 
înglobând toate personagiile de pe arena publică, tiparele din Sărindar 
batjocoresc totul. Toţi care-am avut un cuvânt de spus şi-am simţit în 
viață ispita unei idei, suntem coborâți în acest pat al lui Procruste, 
toţi suntem stropiți cu noroi din rotativele lor, suntem hoți, dela orice 
primministru al țării și până la subsemnatul „castelan dela Ciucea“, 
Indivizii certaţi cu legea și cu sintaxa fac pe cenzorii moravurilor și 
retranșați după paravanul unui ziar, prezenţi pretutindeni și pururea 
anonimi, pomanagii de toate ușile vorbind de demnitate, lachei ai ca- 
pitalismului și predicatori ai democrației, ei speculează instinctele jos- 
nice ale mulțimii pe care le schimbă în bilete de bancă... 

La toate ocaziile iese la iveală metoda consacrată... lată acum 
cazul dlui Rozenthal, sau iată „complotul“ universitarilor pe care ni- 
meni nu-l vede limpede şi care poate fi tot așa de uşor aberaţia unei 
revolte tinereşti ca și invenţia unui creer interesat. Există vre-o mă- 
sură, există un spirit de ponderată cercetare, ca să examineze chestiu- 
nile? Sunt numai rachete aprinse aruncate în toate părțile, săgeți mu- 
iate în venin, scrâşniri de ură care se asvârle în public de către aceia 
ce-au invocat teorii umanitare pentru apărarea lui Goldstein şi nu s'au 
prea prăpădit de jale cu săptămânile când cu morții bombei dela Senat... 

Aşa stau lucrurile, acesta e adevărul, indiferent de injuriile pe 
cari mi le va trimite ilustrul moralist și om de litere dela cutare re- 
dacţie.. 

Societatea, fireşte, ca orice organism eliminează cangrena de pe 
trupul ei. Că în protestarea pe care o resimte intervin şi violenţe an- 
tipatice e regretabil, dar se esplică. Adevărul este însă că la noi o 
luptă surdă a început împotriva acestor clișee uzate străine de sufletul 

nostru. Lupta se întețește mereu, valurile cresc din toate părţile şi 
numai orbii nu le văd. Vor putea. depozitarii apucăturilor străine să se 
adapteze la noua configurație de simțire a vieții noastre naționale ? 
Vor fi în stare atunci să-și ducă înainte micile și marile negoaţe. Nu 
vor putea să se atașeze la ambianța proaspătă și să primească lozin- 
cele ei? Atunci curentul care e pe drum-al primenirii sufletești îi va 
înlătura cum înlătură marea scândurile corăbiilor nautragiate.. 

D. Honigman și confrații săi sunt invitați în mod binevoitor să 
mediteze asupra acestei dileme. 

OCTA VIAN GOGA 

Septemvrie impârțeşte bani de àur... 


Septemvrie împărțește bani de aur... / 


Nu-l ştie nimeni cine-i sau de unde-i — 
E-o 'nchipuire numai sau aevea ? 

E-o dungă de gigantic curcubeu, 

E-o taină ne'nțeleasă, e vreun zeu? 
Cum a sosit pe-aicea fără veste ? 


Dar e bogat mai mult ca'ntr'o poveste — 
Și din gâlgâitoarea-i bogăție, 

„Co groaznică risipă de tezaur, 

În inundări de ape prețioase, 

El împărțeşte 'n drumu-i bani de aur...! 


Se aruncă 'n calea lui câmpii și ape 

Și şesuri și păduri şi văi şi dealuri 

Cu 'njrigurări de nempăcate valuri 

Și 'n viforul de aur ce le plouă 

Ele *ntinzându-și brațele-amândouă, 

In mii de glasuri care te 'nfioară, 

Cu cât mai plină-i mâna lui de aur 

Cu atât mai mult, gemând deodată toate, 

Îi cer mai mult din galbena comoară... - 


Și el le dă cu mâinile-amândouă — 
Ca pe-un şuvoiu de mii de curcubee 
Pe guri de sghiaburi, magicu-i tezaur 
Li-l svârle 'n vijelii de bani de aur... 

Flămânde, ele-l strâng de pretutindeni 

Și şi-l anină 'n salbe- de jăratec - 

La brâu, la gât, pe piepturi, la ureche, 

În părul lor bogat, fără pereche — 

Și râd şi plâng şi bat din mâini sălbatec, - 
Cu sete de plăceri tumultuoase 
Crezându-se *n podoabele lor -nouă 

De mii de ori mai verzi și mai jrumoase...! 


Cutremurat, ca de-un fantastic dans de grindeni, 
Privesc uimit măreața descărcare 
De vijelii de bani de aur pretutindeni. 
O clipă doar... şi-apoi cu ochii tulburi 
Mă prăbuşesc și eu pe iarba moale: 
— „Septemvrie, suflet darnic, dă-mi şi mie, 
O dă-mi şi mie-un ban de aur doară 
Să mi-l anin în păr ca pe-o comoară... 


EL stă... încearcun gest de dărnicie 
Și arătându-mi brațele deșarte 
De loată-amăgitoarea-i bogăție, 
Îmi zice blând cu bunătate-amară 
Privindu-mă cu dulci priviri senine: 

— Copile — acum îmi pare rău, nespus de rău, 
Dar, când mai viu, aduc și pentru tine...! 


TEODOR MURĂŞANU 

Un nou regim minoritar? 


Ziarul maghiar Keleti Ujsdg din Cluj, a publicat întrun număr 
recent noul regim, pe care ministrul Instrucțiunii Pa inaugurat la în- 
ceputul anului şcolar față de școlile minoritare maghiare. Ziarul anunță 
că deciziunile ministerului de instrucţiune, formulate pe articole şi pa- 
ragrafe au fost aprobate şi de Consiliul de miniştri şi vor urma să fie 
comunicate episcopilor minoritari din Transilvania, cari vor fi puşi 
astfel în cunoștiinţă cu politica guvernului în ceeace priveşte învăţă- 
mântul minorităţilor. 

Am citit cu multă surprindere ambele decisiuni ministeriale — 
una se refere la școlile primare minoritare, cealaltă la cele secundare 
— şi am aşteptat’ să fie desmințită autenticitatea lor. Aceasta cu atât 
mai mult, cu cât însuși ziarul maghiar spunea, că textul i sa pus la 
dispoziţie înainte de ce ar fi fost trimis la destinație şi e menit să 
mulțumească opinia publică maghiară, care se aștepta cu totul la altă 
soluție dela guvernul actual. Ziarul ia notă de altcum cu satisfacție de 
decisiunea ministerială și asigură pe d. ministru Anghelescu de toată 
simpatia maghiarilor, dacă va elimina şi cele câteva puncte jignitoare 
intereselor culturale și naționale maghiare. 

Dela publicarea acestei deciziuni a trecut o bună bucată de 
vreme, ba ziarele au anunţat că decisiunea a fost trimisă în întregime 
episcopilor maghiari, cari au şi hotărît, să continue lupta, până când 
se vor revoca şi unele puncte de altfel destul de inofensive pentru 
maghiari. 

Astfel trebue să considerăm textul decisiunei ca autentic și să 
facem câteva observații asupra lui. Mai întâi relevăm importanța poli- 
tică a acestui -act de stat, care întru adevăr ne stupefiază. De doi ani 
de zile de când acest guvern și-a inaugurat politica sa minoritară, bu 
sa pronunțat oficial niciodată asupra principiilor, pe cari le va urma 
în ceace privește structura şcolară din Ardeal. Toate chestiunile şco- 
lare a încercat să le soluţioneze în particular, indiferent dacă această 
soluţionare era în dauna unei unități de vederi sau a unei proceduri 
unitare. Astfel ceace se găsia, că este pentru o școală minoritară un 

rău, pentru alta în aceeaşi situaţii putea să fie un bine, încât șefii or- 
ganizaţiilor şcolare minoritare era. complectamente desorientați asupra 
procedurilor guvernului din București, 

Şi fiindcă la temelia acestor proceduri, sta foarte puţin legea 
şcolară din Ardeal şi nu arareori întâlneam arbitrarul ca argument 
principal pentru o dispoziţie, eram curioşi,.ce roade va da chestiunea 
în partea aceasta a ei. Trebue să mărturisim că feliul acesta de a 
proceda şi-a avut şi efectele sale bune. 

Noi pe timpul guvernării trecute țineam atât de mult ca în nici 
o împrejurare să nu eşim de pe terenul desenat de legile existente 
transilvănene. Aceasta, fiindcă ni se părea, că părăsirea terenului le- 
gal, ne-ar expune la vecinică şovăire în politica școlară, și fiindcă în 
legile transilvănene găsiam toate elementele de a inaugura o politică 
românească școlară cum o cer interesele statului român fără nici o 
greutate. In feliul acesta ne vedeam puși la adăpost față de orice inter- 
venție particulară, față de situația unui teren legal părăsit, pe de altă 
parte minorităților le impuneam tăcere prin legile în vigoare, și tre- 
buiau să se resemneze în fața pragrafului clar al legii. 

Politica actualului guvern dacă a fost deci pentru noi o sur- 
priză, acest prilej de studiu ne-a fost cu atât mai binevenit, căci eram 
curioşi, cum se va putea soluţiona o chestiune ca cea şcolară, fără 
să se argumenteze întotdeauna cu legea, ci la potriveală aruncându-se 
câte un sic volo, sic jubeo. 

Acest procedeu trebuie să fie pentru noi cu atât mai instructiv, 
cu cât de mult'ni se spunea: „Ce tot invocaţi legile ungurești ? Cum 
credeţi să refacem ţara românească cu legile ungureşti ? O să vină 
vremea să poruncim că aşa vrem, și așa se va face“. Vremea a ve- 
nit, iar noi de doi ani îi pândim roadele. Și roadele după doi ani 
iată-le : După un zbucium grozav, după ucazuri fulgerătoare, după: un 
metod arbitrar fără pereche guvernul vine cu cele două ordonanțe și 
răstoarnă tot ceeace a făcut de doi ani, restitue ordinea legală, pri- 
mită dela noi, declară implicit că a greşit şi trage cu condeiul peste 
toată munca, ce a săvârșit de doi ani de zile. 

Cu un cuvânt am șters tabla şi începem da capo. Căci ordo- 
nanțele aceste nu sunt altceva decât o revocare a tot ce sa făcut şi 
o întronare incomplectă a legilor școlare din Transilvania. Ba gu- 
vernul s'a arătat atât de loial în chestiunea aceasta de restituție „in 
integrum“ încât a citat chiar și pe Pirhalla, celebra autoritate ma- 
ghiară în chestii de şcoală. 

Şi cum se face în cazul când omul se mișcă mereu între extremități și 
îl pasionează exagerările sa întâmplat şi aci, că s'a dat şcolilor maghiare 
din Transilvania mai mult decât le dă legea, mai mult decât am visat 
acelea și chiar mai mult decât admite interesul statului, cum e bu- 
bunăoară îndrumarea şcolilor călugărești sub jurisdicţia episcopatelor 
şi declararea acelora de școli confesionale. Așa ceva n'au putut 
stoarce contesiunile maghiare dela nici un guvern maghiar, noi însă 
am făcut pe generoșii și le-am pus cu o trăsătură de condei sub tu- 
telă sigură, ca să avem cu “ce ne război barem o sută de ani. 

Mai adaugăm la aceasta și formalitățile de ansamblu, descrise 
cu multă pasiune de numitul ziar, care menţionează că rezultatele a- 
cestea școlare au să le mulțumească maghiarii unui ilustru necunoscut, 
unui anumit Zombory, „prezidentul sindicatului popular catotic“, care 
a fost invitat la conferența intimă, unde se făceau ultimele peticeli 
celebrelor ordonanţe. 

Ziarul observă cu multă ironie, că ceeace nau câștigat epis- 
copii maghiari cu  memorandele reprezentanților politice, a obţi- 
nut Zombory în câteva ore. Nu cumva acest sarcasm vrea să fie un 
aviz pentru confesiunile româneşti, ca să-l angajeze și acele pe ilustrul 
domn în cauzele lor dificile şcolare ? lată deci cu ce ne-am ales după 
doi ani de muncă constructivă şcolară. Pentru toți a rămas învăţă- 
mântul : Cum nu trebue făcută o politică culturală. 

lar pentru minorități, că prin perseverenţă şi stăruință totul se 
poate smulge dela București. Dacă pe ușa din față nu găsești intra- 
re, cerci pe cea din dos şi când episcopii se dovedesc încapabili, o 
iei la braț cu — Zombory. 

In felul acesta nu ne va surprinde, dacă într'o bună zi ne vom 
pomeni, că statul subvenţionează toate școlile existente ungurești, chiar 
şi pe cele de propagandă maghiară, ca și pe acele, cari sau substituit 
școlilor de stat maghiar şi au fost înființate dela 1848 încoace. 

Am zis de multe ori să ne ferească Dumnezeu ca problema șco- 
iară din Transilvania să fie cândva resolvită în mod unilateral şi mai 
ales fără concursul amplu al ardelenilor. Căci oricât de bineintenționat 
ar fi un guvern, dacă nu cunoaște temeinic situaţia de aicea, va greşi 
chiar și când ar dori să dea toate libertăţile la minorități. 

e va face astfel dintr'o chestiune de stat un isvor vecinic de fre- 
cări, de nemulțumiri care va impedeca consolidarea internă a statului 


pe zeci de ani de-acum încolo. 
i OCTAVIAN PRIE 

I. 

Gălăgie mare de copii şi vaiete înfricoşate, câteo-dată chiar ur- 
lete, îmi vestiau întotdeauna că a venit laia în sat. Asta se întâmpla 
odată pe săptămână. 

Era toamnă când lam văzut întâia-oară, pe la culesul porum- 
bului. Am auzit din curte gălăgia, vaietele și urletele. A năvălit pe 
poartă: o nămilă de om cât o prăjină, ca de douăzeci şi șapte de 
ani, cu ochi holbaţi şi plini de lacrimi. Plângea, — și când m'a văzut 
Sa oprit locului. 

— Ce ai, prietene? — lam întrebat. 

El îmi arăta poarta, scrâșnea din dinţi și striga: 

— Vai.. mă bat,... mă omoară! 

Mam uitat către poartă. In stradă aştepta o ceată de copii de 
toate vârstele: dela cinci până Ja zece ani. Așteptau nerăbdători și 
mă priveau cu sfială. 

Inţelesei, cum stă treaba. Luând o nuiauă în mână, în câteva 
clipe ceata de copii a fost ca intrată în pământ. 

Intors în curte, lam găsit pe laia șezând pe un butuc. Işi ștergea 
lacrimile cu mâneca sumanului şi răsufla din greu, ca după o luptă 
înverşunată. l-am adus un codru de pâne. L'a mâncat cu lăcomie 


mare, apoi ridicându-se și privindu-mă prelung, — o privire gro- 
zavă, — s'a îndreptat spre poartă. 

— Vezi prietene, — i-am zis oprindu-l şi întinzându-i o 'nu- 
jauă, —- la ce te temi tu de nişte copii? lea în mână nuiaua asta 


şi.. cârpeşte- -i ! Pe răspunderea mea! 

S'a dus cu nuiaua în mână, eu Pam urmărit cu IER să văd: 
cum îmi ascultă sfatul? 

Nu făcu trei sute de paşi și ceata de copii răsări, ca din pă- 
mânt. Iaia se opri, ridică nuiaua în aer în formă de amenințare... dar... 
în clipa următoare o isbi de pământ şi... o luă la fugă.. lar copiii 
după el şi... reîncepu gălăgia și... vaietele și urletele.... 


IL. 
Pe laia așa la știut toată lumea: a răsărit de-odată ca din pă- 


mânt în părţile noastre. De mai bine de zece ani îşi făcea apariţia 
în toată săptămâna odată, fugia de-alungul satului cu o ciurdă de 

copii după el. Nu cerșia nici-odată dela nimeni, dar oamenii miloși 
ieşiau în poartă, îi întindeau un codru de pâne şi.. mai ocăriau pe 
cei copii... l-am ocărît şi eu de nenumărate ori, pururi cu acelaş 
rezultat... 

Ziua când își făcea laia plimbarea dealungul satului era o zi 
tristă pentru mine. Vaietele lui îmi răscoliau sufletul și lacrimile 
lui scoteau lacrimi... şi din ochii mei. Se întâmpla să deie vre-o bu- 
curie peste mine, (căci și eu am parte de bucurii uneori), dar... dacă 
se întâmpla să fie atunci ziua lui laia, se întorcea bucuria... întru 
întristare. 

Şi-acum să vă spun trista lui poveste. 

A fost băiat orfan, băiat din flori pripăşit la casa unui om sărac, 
întrun sat din fundul munților. Era zburdalnic peste măsură, vătavul 
copiilor din sat şi eroul tuturor năzdrăvăniilor copilăreşti, cari te fac 
să râzi uneori, iar uneori îți adună părul măciucă în vârful capului, 

Era de treisprezece ani, mulți băieţi de seama lui mai împuţi- 
nară din cele năzdrăvănii, dar el acum le făcea mai cu coarne. In 
sfânta și marea Vineri seara s'a dus şi el la biserică la Prohodul 
Domnului. Biserica luminată cu zeci de lumini îi umplea ochii de: 
strălucire şi când oamenii au ieșit să înconjure biserica el purta în 
mână cea mai frumoasă lumânare. Era mereu în apropierea popii și 
ar fi dorit să nu se sfârșească niciodată slujba asta frumoasă. Când, 
după înconjurarea de trei ori a bisericei oamenii intrară în biserică, 
el n'a intrat, ci, rămas afară, a continuat să înconjure biserica, cu 
câţiva copii după el. Chiar și dupăce sa dus popa cu oamenii acasă, 
când peste sat se făcuse linişte adâncă, liniștea nopţii sfinte când Iz- 
vorul vieţii zace în mormânt, laia cu ceialalți copii înconjurau bise- 
rica de nenumărate ori. laia, cu o lumânare groasă în mână păşia 
înainte, iar după el ceialalți copii cu luminițe de ceară și cântau ne- 
contenit „Aleluia“. > 

Pela miezul nopții se trezise deodată tot satul. Il trezise -un 
vuiet înfricoşat, strigăte desnădăjduite: Arde biserica! Alergară toți 
la biserică, era un vaiet cum nu şa mai pomenit, dar mau putut 
s'ajute nimic, biserica era la loc înalt și apa departe... Chiar de-ar fi 
fost apă, puțin ar.fi folosit, — era o biserică bătrână, de lemn. Troz- 
niau grinzile de gândiai că se prăpădește lumea și săriau 'schinteile 
chiar şi la o pușcătură. Se porni un vânt năprazuic și focul se în- 
cinse, vre-o douăzeci de case şi șuri fură cuprinse în flacări cât ai 
bate în palme. Pierzându-și capul, acum oamenii lăsară biserica în 
știrea celui de sus şi a flacărilor și... o luă fiecare la ale sale. Popa, 
un om bătrân cu barba lungă, umbla desnădăjduit dela casă la casă 
şi îndemna. pe oameni să se ajute împreună dar, cine mai avea 
cap să-l asculte? Abia oamenii din cealaltă parte de sat, potrivnică 
vântului, au mai întins ici-colea o slabă mână de ajutor., 

Deodată, se apropie un convoiu: un bărbat vânjos aducea pe 
laia pe umeri și alții îl urmau în înjurăturile cele mai grosolane. 
ÎI aflară pitulat lângă un gard, tremurând ca varga... 

— Ăsta a pus focul! — răcni omul, iar mulțimea întrun glas : 


® 

— In foc cu el! 

Iși poate închipui oricine urletele îniricoşate și desperate, a lui 
laia. Se sbătea în brațele oamenilor cari înaintau către foc. Parecă 
se sălbătăcise dintr'odată toată lumea. Ochii speriați, strigătele dure-. 
roase ale lui laia nu putură muia pe nimeni. Cu cât glasul luiera mai 
plângător. cu atât strigătele mulțimei erau mai înfuriate. 

— În foc cu el! 

In momentul ultim sosi acolo popa. 

— V'aţi pierdut capul, oameni buni? — răcni şi el din răs- 
puteri şi smulse pe laia din braţele lor. 

Deatunci s'a făcut laia pribeagul alor vre-o zece sate din ți- 
nutul nostru. Când intră întrun sat, răsare ca din pământ o ciurdă . 
de copii şi... se iea după el... lar el dă fuga înainte, plângând şi 
văietându-se. Câte-un om milos îi întinde un codru de pâine, îl apucă, 
„îl îmbucă repede și... fuge mai departe. Și dacă colindă întreg satul, 
se duce în alt sat și reincepe același trist joc. Așa se scurge trista 
lui viață de patrusprezece ani încoace... 


II. 


Aşa ar fi şi acum dacă întâmplarea nu i-ar fi scos din piept 
cel din urmă urlet. Venia către satul nostru și cum drumul era tinos, 
a trecut pe drumul de fer de-alături. Pășia liniștit între şine fără să-i 
pese de lumea asta, iar la o cotitură Pa ajuns un tren de marfă. A 
urmat atunci — ultimul urlet. Apoi uruitul vagoanelor şi dupăce a 
trecut trenul... linişte adâncă. 

L'au mutilat grozav roatele trenului, dar așa mutilat cum era, 
puteai acum să-l priveşti fără groază în față: se întipărise pe ea li- 
niștea de care ma avut parte în viață. 

L’am îngropat cu cantorul și paracliserul. Un om bun ne-a dat 
carul să-l ducem la cimitir, iar noi mergeam înâinte. Nimeni nu ne 
urma, doar câţiva copii ne priveau de departe. Fi ar fi venit desigur, 
să-şi mai facă odată renghiul cu Iaia, dar... eram și eu de față... 

Ajunşi la groapă, am mai citit o scurtă rugăciune. Cuvântare 
n'am rostit, nici maș fi avut cui. Și-apoi.... ce-aș fi spus? Poate un 
„vai“, adânc şi dureros... 

Am vărsat totuși o lacrimă. Cine ştie, sa mai vărsat în lumea 
asta vre-o lacrimă pentru el?... 


SEPTIMIU POPA 

~ Partidul poporului şi partidul naţional 


— Declaraţiile dlui general Averescu la Chişineu — 


Cu prilejul congresului partidului poporului la Chişineu, d. ge- 
neral Averescu a rostit un important discurs asupra situaței politice 
generale, fixând raporturile partidului poporului cu celelalte partide. 
Pentru toţi cei cari mai aveau încă unele nedumeriri cu privire la 
atitudinea partidului poporului faţă de partidul național, orice echivoc 
e acum înlăturat. D. general Averescu, potrivit obiceiului său, a fost 
limpede, precis și categoric. 

In ultimile: declarațiuni ale președintelui partidului poporului, 
citite în adunarea dela Oradea mare de acum o lună, anumiţi co- 
mentatori interesaţi văzuseră o ofertă de colaborare făcută partidului 
național, şi foarte. mulți binevoitori şi începuseră să vorbească despre 
„sacrificarea“ dlui Octavian Goga. Am publicat atunci declaraţiile dlui 
general Averescu și lumea de bună credință a văzut despre ce era 
vorba: un istoric al frecărilor dintre cele două partide, în oglinda 
căruia greșelile partidului naţional se reflectau fără nicio pasiune dar 
şi fără nicio îndulgență. 

Acum, lucrurile s'au limpezit. DI general Averescu a accentuat 
încă odată că gestul său dela Oradea-Mare a fost greșit înterpretat, 
nefiind la mijloc o „ofertă de colaborare.“ Dimpotrivă, partidul naţio- 
nal fiind tot atât de regionalist ca şi «altădată, nu poate fi posibilă o 
sinceră contopire cu un alt partid din România întregită. DI general 
Averescu a făcut astfel două destăinuiri. Intâi, aceea că partidul na- 
tional nu se socotește fuzionat cu rămășițele fostei grupări a regreta- 
tului Tache Ionescu, ci acestea sau înscris pur și simplu în par- 
tidul național din Ardeal. A doua: o mărturisire față de martori a 
dlui Iuliu Maniu, că doctrina partidului național a rămas tot „pro- 
gramul“ celebru dela Alba-lulia. 

Deci, mâna care era încă întinsă la Oradea-Mare sa retras la 
Chişineu, dinaintea conducătorilor partidului național. Peste capetele 
lor, mâna așteaptă însă înțelegătoarea colaborare tuturor forțelor 
bune din Ardeal. 

En un apel care nu se poate să nu găsească răsunet. 

» TARA NOASTRĂ“ 


P. $. Textul autentic al discursului dlui general Averescu nesosindu-ne la 
vreme, îl vom publica în numărul viitor. „T. N.“ 

Intâlnirea foștilor voluntari la Bratislava 


Un program economic şi social 


La o săptămână după „olimpiada“ micei Antante dela Timişoara 
sa anunțat congresul voluntarilor din aceeaș grupare de state la Bra- 
tislava. Alegerea acestor două oraşe este cât se poate de semnificativă. 
Timișoara ca şi Bratislava sau născut din nedreptatea politică a tre- 
cutului, înglobând în sine elemente cu alte tradiții și aspirații decât 
acelea ale statelor din care fac parte, şi cărora nu strică, dacă li-se 
demonstrează din când în când, că împotrivirea la noua ideie de stat 
este şi zadarnică şi păgubitoare intereselor lor. In afară de aceste 
considerații, manifestaţiile de această natură sunt cât se poate de 
ostile pentru politica celor două țări, ele constitue un excelent mijloc 
de popularizare a politicei externe, prin evidenţiarea sistematică, dela 
organizație la organizație și dela individ la individ a marilor noastre 
interese comune. Este nvua diplomaţie ce sa ivit pe orizontul politic 
deodată cu încheierea marelu: războiu. 

Congresul voluntarilor cehoslovaci, români şi iugoslavi, ținut sub 
asemenea auspicii, în 29—30 Septemvrie, la Bratislava, a fost urmărit 
cu cea mai încordată atențiune de opinia publică și toţi factorii poli- 
tici cehoslovaci, la care, sperăm că se va atașa şi lumea dela noi. 
Evenimentul petrecut la Bratislava este cu mult mai însemnat, ca el 
să nu trezească un viu ecou atât în rândurile voluntarilor cât și în 
opinia noastră publică. 

š Dar, înainte de a ne ocupa de noul drum al voluntarilor, menit 
să secondeze politica oficială a celor trei țări, se impune o mică pre- 
cizare privitoare la Uniunea voluntarilor români. 

Cu o existență de abia un an împlinit, Uniunea voluntarilor ro- ` 
mâni a fost obiectul unor stăruitoare tentaţiuni venite din afară. Ca 
orice firmă mai simpatică, ea a atras, întâi de toate, atențiunea celor 
cari veşnic se găâs+sc în căutarea unei trambuline politice, fie și cu 
riscul de a o compromite după ce și-au făcut alta. A fost. nevoe de 
multe frământări interne şi de o îndelungă stagnare, până când in- 

fluențele din afară sau putut localiza. Ajungând în orizontul larg al 
congresului dela Bratislava, reprezentanții Uniunii voluntarilor au avut 
o bună ocazie să învețe multe lucruri dela camarazii lor cehoslovaci. 
Astfel, de-acum înainte nu le va fi greu să evite cărările întortochiate 
și ascunse ale politicianismului exploatator. Munca pozitivă desfăşu- 
rată pe căi drepte de camarazii lor cehoslovaci, va fi destul de Con- 
vingătoare ca să nu se mai lase ademeniţi de nici un fel de curse 
ce ]i-sar întinde. i 


x * 

Discuțiile din congresul general al voluntarilor cehoslovaci — 
înainte de deschiderea celui internațional — au fost animate de cele 
două mari probleme de ordin general: apărarea granițelor actuale, în afară, 
și păstrarea unității naționale, înlăuntru. Nu s'a urcat voluntar cehoslovac 
la tribună care să nu fi vestejit uneltirile reacționare — înțelegând 
sub reacționarism urmele regimului trecut şi să nu fi pledat, cu cea 
mai caldă revărsare de sentimente, pentru unitatea desăvârșită a po- 
porului cehoslovac. „Mala Dohoda“, mica Antantă — ca cel mai pu- 
ternic mijloc de apărare în afară — este cea mai frecventă lozincă în 
Cehoslovacia, întrând adânc în conștiința populară. Nu e mirare, dacă 
un asemenea grad de conștiință cetățenească a fost răsplătită cu re- 
cunoștiința tuturor factorilor politici. “Toţi şefii organizaţiilor politice 
din Bratislava şi-au ținut de datorie să urce tribuna și să facă decla- 
rații. de caldă simpatie faţă de voluntari — cel mai puternic instru- 
ment pentru păstrarea unități naționale inlăuntru — afară de germani, 
maghiari, comuniști și... popa Hlinka. 

Cristalizându-se din discuţiile urmate acest program politic, con- 
gresul a invitat și delegația română şi iugoslavă să-şi spue cuvântul. 
Aderând și una şi alta, sau pus bazele „Federaţiei foştilor voluntari 
din Mica Antantă“, instituind un secretariat general provizoriu la 
Praga, care să reprezinte ceie trei organizaţii. In decurs de șase luni 
se vor întruni delegaţii celor trei organizații în Cluj pentru înjgheba- 
rea organizaţiei definitive. 


+ x 

Alături de acest program general care reprezintă și politica ofj- 
cială a fiecărei țări din mica Antantă, voluntarii şi-au fixat şi un pro- 
gram al lor propiu, pe terenul economic și social: emanciparea eco- 
nomică a voluntarilor prin creiarea de instrucțiuni comerciale și industriale, 
ajutate de stat, tinzând, prin legăturile cu organizaţiile similare ale 
voluntarilor din cele trei țări, să smulgă comerțul exterior și interior 
din mâinile străinilor în beneficiul voluntarilor și al elementului națio- 
nal care constitue statul, acest principiu dominând și sub alte rapor- 
turi ale vieţii. Programul amănunţit în aceasta direcție a fost desbătut 
întro conferință economică a reprezentanţilor celor trei organizații, în 
cadrele căreia fiecare şi-a expus activitatea de până acuma, indicând 
perspectivele pentru viitor. Extrem de interesantă este activitatea de 
după război a voluntarilor cehoslovaci, pe care abia cunoscând-o, ne 

putem face ideia de importanța acestei categorii de cetăţeni din statul 
aliat nouă și de vigoarea în general a poporului cehoslovac. 

Una din cele mai puternice instituțiuni financiare din Cehoslo- 
vacia este Banca Legionarilor, cu un capital social de 70 milioane 
coroane și 26 milioane fond de rezervă, având 11 filiale. Bazele a- 
cestei bănci sau pus încă în Siberia, în anul 1918, emițându-se âcţi- 
nile în valoare nominală de 200 franci francezi. Sosind acasă, acțiu- 
uni au fost preschimbate în coroane cehoslovace, dându-se pentru o 
acțiune emisă în franci cinci acțiuni de aceeaş valoare nominală în 
coroane. La început acţiunile au fost deţinute de un număr de 30 mii 
acţionari, care mai târziu s'a concentrat la 17 mii acționari, aproape - 
toți foşti voluntari. Acţiunile nu se cotează la bursă. Voluntarii mai au 
şi alte instituțiuni de credit mai mici, dar osia întregei activități fi- 
nanciare este Banca Legionarilor. 

In afară de terenul bancaro-financiar, voluntarii cehoslovaci au 
desvoltat o vie activitate cooperatistă, din care merită să fie relevate 
cooperativele pentru construirea de case pe seama voluntarilor. Aceste 
cooperative sunt garantate de stat şi asigurate de băncile voluntarilor, 
prin o lege generală privitoare la construcții. Această lege garantează 
90%, din tot ceace costă construcția. Dacă cineva vrea să-și zidească . 
casă, va trebui să plătească 10%, restul costului se va acoperi prin - 
împrumut garantat de stat, plătind aceasta din urmă şi o parte a do- 
bâuzilor. In primul an însă, statul nu a garantat decât 80°/,. Trei 
cooperative de construcţie sunt la Praga și mai multe în provincie. 
Nu lipsesc nici cooperativele industriale, de manufactură, textile, ciment, 
încălțăminte și altele, cari toate sunt centralizate într'o uniune. 

Bazate pe Banca Legionarilor, diferite alte întreprinderi vin să-și 

țese ramificaţiile lor în viața: economică a ţării, făcute exclusiv din 
inițiativa voluntarilor. Cea mai importantă este „Centrokomisia“ înfiin- 
țată în Siberia, ocupându-se la început de aprovizionarea armatei. ~ 
Acum se ocupă cu comerțul în toată lumea. Mai au o casă de editură 
„Legiografie“, societate de transport „Ocean“, societate de asigurare 
„Legie“. 
O activitate vrednică de toată lauda au desvoltat voluntarii ceho-. 
slovaci şi pe teren social. Cu ajutorul unui fond adus din Siberia 
s'a înființat societatea filantropică „Magistrala“, care a obținut mono- 
polul afișajului și reclamelor în întreaga țară și care toate venitele le 
varsă excluziv în scop de binefacere. Voluntarii au creiat un fond de 
garanții pentru ajutorarea camarazilor industriași și un fond special 
de 13 milioane coroane pentru acordarea de credite, din care indivi- 
zilor li-se dă un împrumut până la 10 mii, iar cooperativelor până la 
100 mii coroane. 

De ocrotirea voluntarilor s'a ocupat întro largă măsură și statul. 
Venind legiunile acasă, s'a creiat un fond de ajutorare pentru ajuto- 
rarea familiilor acelora căror statul austriac le-a retras acest ajutor. 
Mai târziu, acest fond a fost trecut asupra unui birou al voluntarilor 
ataşat pe lângă ministerul de război, asupra căruia au trecut toate 
chestiunile privitoare la voluntari. Acest birou s'a îngrijit de demobi- 

lizarea și plasarea voluntarilor, la stat ca- şi la particulari. In anul 
1919 s'a votat o lege în sensul căreia voluntarii au o preferință până 
limita de 50%, în toate serviciile statului sau acelea ajutorate de stat, 
lărgită prin noui modificări aduse în anul 1921. Deasemenea s'au mai 
creiat și alte numeroase fonduri, cum e acela pentru înființarea de 
orfelinate, pentru acordarea de ajutoare la nașteri și altele. Cu aju- 
torul acestui birou au fost plasați în serviciile statului 25 mii, la căile 
ferate 8 mii, în armată 4 mii. Statula dat până acuma pentru ajuto- 
rarea voluntarilor suma de 100 milioane. coroane. 

Biroul voluntarilor se îngrijește și de stricta aplicare a reformei 
agrare pentru voluntari și de colonizarea acestora. Incurând se va inaugura 
colonia „Massarik“ pe moșia contelui Kobury în Slovacia, constituită 
din 30 de voluntari. Biroul acesta se îngrijește şi de recreația copiilor 
legionarilor. In vara trecută a organizat o colonie la marea Adriatică. 

Situația voluntarilor iugoslavi este abia cu ceva mai bună ca a 
celor români. Au o bancă cu un capital de 10 milioane la Zagreb, cu 
trei filiale și alte câteva înjghebări de dată foarte recentă. In ce pri- 
vește ajutorul statului, acesta a început acțiunea de colonizare a vo- 
luntarilor, care însă nu a prea reușit, 

Cât priveşte perspectivele unei colaborări economice a volunta- 
rilor noştri cu organizaţiile similare din cele două țări amice, subli- 
niem următoarele date autentice. Cooperativa rurală cehoslovacă 
— Venkodruzstvo — a importat în anul 1921 din România vite în 
preţ de 128 milioane, în 1922 de 74 milioane, transacții după urma 
cărora Sau îngrăşat pungile streine. Din România se importă în 
Cehoslovacia săptămânal 600-700 capete de vite. 


x * 
% 


Cunoscând această vastă operă naţională şi socială, arătată în 
mod cu totul sumar, reflexiunile noastre nu se opresc decât în do- 
meniul unde am jigni mândria noastră naţională. Aceasta nu numai 
din cauza părăsirii totale a voluntarilor în comparaţie cu cehii — căci 
au altă. importanţă numerică și socială ca ai noștri — ci gândindu-ne la 
mulțimea luptătorilor schiloziți pe toate fronturile și nenorociţii lor 
descendenţi, cari nu au gustat din mâna întinsă de-o mână frățească 
decât în măsură prea neînsemnată. Frumoasa muncă schițată aci să ne 
servească spre un nou efort moral, pentru a ne putea compara cu 
alte state nu numai din punct de vedere politic, dar şi moral. lar 
până când se va închega această societate înțelegătoare, orice iniția- 
tivă este binevenită; astfel și aceea a voluntarilor noştri, cari ar putea 
fi admirabili pioneri în această direcţie. Pe drumul colaborării la care 
îi invită camarazii lor cehoslovaci şi iugoslavi, excluziv de dânșii 


depinde ca lumea să-i urmeze sau nu... 
P. NEMOIANU 

Soluţiile dlui Iuliu Maniu 


Ziua 15 Octombrie 1923 a însemnat o pagină însemnată în is- 
toria politică a României întregite. Nu numai pentrucă la acea dată 
a apărut la Bucureşti organul partidului naţional din Ardeal, purtând 
un titlu şterpelit din alte părți, şi nici pentrucă această gazetă, Româ- 
nia, a publicat în fruntea primului său număr un articol de di Iuliu 
Maniu, deși trebuie să recunoască și cititorii noştri (chiar acei cari nu ne 
sunt prieteni) că evenimentul nu se întâmplă des. Ultima exhibiţie 
publicistică a fostului președinte al Consiliului dirigent datează din 
1909, — iată paisprezece ani de-atunci! — și era intitulată: „Astra“ la 
Blaj.. - DI Iuliu Maniu nu are multe simpatii pentru masa de 
scris. Călimara îi produce o primejdioasă amețeală. Condeiul se îm- 
potrivește, neastâmpărat, în degetele sale neexperimentate. De aceea, — 
legăturile sale cu filele dreptunghiulare de hârtie, cari așteaptă ani 
de-arândul să fie acoperite cu slova sa stângace, sunt cam rare şi 
sunt cam reci. Prin urmare, şi proza din România dela 15 Octombrie 
1923 e tot atât de goală şi de pretențioasă ca și cea dela 15 Octom- 
brie 1909. Acest răstimp, dl Iuliu Maniu nu Pa întrebuințat pentru a 
se perfecționa în stil şi compoziţie. Dovadă că, într'o singură coloană 
de ziar, vorbeşte nu mai puţin de zece ori (am numărat!) despre „convin- 
gerea științifică“, despre „cercetările științifice“, despre „adevărul știin- 
fijic“, şi pe urmă iar despre „convingerile științifice“ , Şi mereu despre 
„consideraţiuni științifice“ (vă implorăm, cetiți cu atenţie articolul 
dlui luliu Maniu!) pentru a ajunge la concluzia superbă în orginali- 
tatea ei că: „existența națiunei române este prima şi ultima . rațiune 
pentru noi“. l 

Niciodată n'am avut înaintea ochilor noştri asemenea rânduri 
ridicole şi deșerte, ieşite din creerul cugetător (așa presupunem) al 
unui bărbat politic. Totuş, nu acesta este evenimentul despre care 
vorbeam la începutul acestor rânduri. Evenimentul este altul. Este 
discursul rostit de dl luliu Maniu, în aceeaș zi, la întrunirea din sala 

„Dacia“, prezidată printruna din acele coincidențe elocvente. ale în- 
tâmplărei, de câte un profesor de zoologie, dl Sabba Ştefănescu. DI 
luliu Maniu e tot atât de tare în discursuri pe cât e de nepriceput în 
scris. Lucrul e cunoscut de mult. Dacă e adevărat că şeful celor o 
sută din Ardeal nu publică, deobicei, decât un articol la paisprezece 

ani, el vorbește în schimb cel puţin la paisprezece zile odată... De 
data aceasta, ' mărturisim pe “față, merele orator sa întrecut 
pe sine însuș; până acum talentul excepţional cu care la înzestrat 
Dumnezeu, şi pe care fericitul lui posesor l'a perfecţionat în desba- 
terile judecătoriei de ocol din Blaj, se mărginise la interminabile ex- 
pozeuri diluate în apă sălcie; — de data aceasta a oferit cu o gene- 
rozitate ameţitoare: soluţii, soluţii şi iar soluții... 

Partidul naţional a fost învinuit în dese rânduri că nu are un 
program de guvernământ. Deosebirea aceasta, față de alte partide po- 
litice, în special față de partidul poporului, ne-am încumetat s'o facem 
şi noi în numărul trecut al 7ărei Noastre, arătând că toată activitatea 
de până acum a partidului naţional sa mărginit la o responsabilă 
agitație în mijlocul păturei ţărăneşti din Ardeal, dar din volbura ei wa 
ieşit niciodată nicio rețetă pentru tămăduirea nevoilor răscolite la toate 
răspântiile. DI luliu Maniu a ţinut să ne dovedească, coram populo, 
că ne-am înşelat în aprecierile noastre, și nu suntem decât niște in- 
fami calomniatori, obișnuiți să întrebuințăm verva călimărilor, ascuțişul 
peniţei şi cunoştinţele noastre de sintaxă, pentru a lovi cu o drăcească 
stăruință în oameni foarte de treabă, preocupați zi şi noapte numai de 
viitorul țării. 

După discursul dela „Dacia“, trebuie să ne declarăm învinși. 
Di luliu Maniu (deci, și partidul naţional din Ardeal) are leacuri 
pentru toate problemele la ordinea zilei. Are și nenumărate proecte 
„de legi, pregătite gata, dar acestea sunt ținute subt cea mai strictă 
pază şi nu sunt date la iveală, pentruca nu cumva celelalte partide 
(vă rog să păstraţi o atitudine. serioasă) pentruca nu cumva celelalte 
partide , „să le fure şi- pe urmă să le strice. N Totuș, d! Iuliu Maniu 
sa îndurat să expună în linii largi „soluţiile“ pe cari le ofere dezin- 
teresat României-întregite. (In schimbul lor, după cum se știe, nu cere 
decât postul modest de preşedinte al Consiliului de miniştri) Ca să 
nu fim învinuiți din nou de reacredință, vom reproduce aidoma, chiar 
din România, declarațiile sale, întradevăr uimitoare prin preciziunea gi 
simplitatea lor. 

Aşa a grăit dl luliu Maniu: 

— „N'avem soluții? 

„Dar cultura românească, pentru care partidul naţional a luptat 
atât, nu este o soluție pentru a rezista curentului străin?“ 

„Egalitatea cetățenească nu este o soluție imperios cerută de ne- 
voile actuale ? 

„Drepturile femeilor nu este o soluţie? 

„Dreptatea socială pentru toate clasele sociale nu este o soluţie?“ 

Bănuim răspunsul pe care Pa dat din fundul sălei, acestei avalanșe 
de întrebări sfidătoare, pașnicul cetățean bucureştean, mucalitul, nea 
Ghiţă, venit din curiozitate să asculte cuvântul la Evanghelie a profe- 
tului dela Bădăcini: 

— „Este, onorabile, cum să nu este /* 

Ce zicem însă noi la toate acestea? Şi ce ziceţi dumneavoastră, 
(admiratori cu toţii fără îndoială ai geniului politic așa de bine ins- 

talat în mintea dlui luliu Maniu), despre fermecătorul panaceu universal 
desfășurat cu atâta pricepere ? Ce să zicem noi, Și ce să ziceţi dum- 
neavoastră ? Atâţia oameni, îngrijorați de lipsurile” în cari ne sbatem, 
lipsuri materiale şi lipsuri 'sufieteşti, caută cu îndârjită stăruință căile 
cari să ne ducă spre o situație normală. Sunt, printre ei, şi mai pri- 
cepuți şi mai puțin pricepuți. Sunt unii, oameni politici cu bogate cuno- 
științe de specialitate; sunt, alții, simpli diletanți... Toţi se trudesc să 
descurce firul atâtor stări de lucruri încălcite: deprecirea valutei, 
scumpirea traiului, năvala străinilor, desorganizarea transporturilor, criza 
învățământului, scăderea producţiei agricole, stagnarea activităţei in- 
dustriale, — şi aşa mai încolo. Se tipăresc cărți, se redactează me- 
morii și se tin conferințe, cu scopul de a descifra din labirintul sta- 
tisticelor, din experiența altora, din durerile proprii, planul coristructiv 
al refacerei noastre, pe toate tărâmurile. Ce de trudă!.. 

Și când colo, e aşa de simplu... Criza învățământului? Nu se 
rezolvă ea, dela sine, prin activitatea culturală depusă de partidul na-` 
țional cu forțe intelectuale ca părintele Man sau doctorul Aurel Dob- 
rescu? Scumpirea traiului? Nu se poate ea înlătură, așa de ușor, prin 
egalitatea cetăţenilor în fața prețurilor? Năvala străinilor? Nu sar tă- 
mădui imediat urmările ei, dacă am aplica principiul dreptăței sociale? 
Și însfârșit, chinuitoarea, obsedanta depreciere valutară, mar fi ea prin 
farmec remediată, dacă am acorda fără întârziere drepturi politice 
femeilor? 

Nu sunt acestea, soluții? Negreşit că da: pentru publicaţiile ve- 
sele. Pentru gazeta noastră rimată. Pentru amatorii de fantazii humo- | 
ristice. Altminteri, pentru acei cari vor să privească prin prisma se- 
rozităței actele şefilor politici, discursul din urmă al dlui luliu Maniu, 
— discursul cu . „soluţiile“ Pam numi noi, — nu rămâne decât încă o 
dovadă despre sterilitatea de gândire a conducerei partidului național 
din Ardeal. Nedeslipindu-se nici mort de „programul dela Alba lulia“ 
şi mestecând mereu printre dinți câteva abstracte formule demult ră- 
suflate, acest partid nu se poate ridica nici astăzi deasupra unicei sale 
preocupări: acaparea politică a Ardealului pe seama unui pumn de 
oameni, veseli moștenitori ai unui trecut care nu e al lor.. 

Din fericire însă, o ţară întreagă nu se poate lăsa în grija 
unor asemenea potticioşi clironomi, fără să ştie ce i se dă în schimb. 
Şi, cu „soluţiile“ dlui Iuliu Maniu, tocmai bine ne-am face de râsul 


lumei cu propria noastră jale. 
ALEXANDRU HODOŞ 

Zig-zagurile politicei maghiare 


— Bilanţul frământărilor din Ungaria în răstimpul unui an — 


Ungaria a ajuns la o răspântie însemnată în drumul ei de refacere 
şi consolidare. Guvernanţii ei de astăzi au anunțat opiniei publice că 
au obținut pentru țară un împrumutde 500 milioane coroane — aur 
rămânând să se discute condițiile privitoare la controlul pentru între- 
buințarea acestui împrumut. IE, 

Cu prilejul acestui important eveniment în politica generală a 
Ungariei, vom face o ochire sumară asupra raporturilor ei de până acum 
cu marile puteri şi cu mica Înţelegere în curs de un an de zile de 
când urmărim viața publică maghiară în coloanele acestei reviste. 

Marile puteri nu au fost interesate direct în nouile orânduieli 
dunărene și nu au arătat nici-o îngrijorare față de acțiunile turbulente 
ale micului stat ungar, subminat cu atât de abundent material explozibil. 
Ungaria însă a interpretat greșit fiecare bunăvoință şi orice indulgență 
a marilor puteri, zăpăcind opinia publică cu iluzii bolnăvicioase și 
anunțând mereu revizuirea tratatului de Trianon sub oblăduirea rotativă 
a Angliei, Franţei și a Italiei... Și vai, amarnice au fost trezirile la 
realitate !... 

Inainte de regimul Bethlen, contele Teleki, fostul ministrul de 
externe, inaugurase curentul filo-francez. Franţa figura atunci ca sal- 
vatoarea năpăstuitei Ungarii. Se invocau argumente aproape poetice ca: 
„afinitatea de spirit şi de temperament“ a acestor două popoare răs- 
boinice și eroice“. Sa pornit la început o propagandă fără frâu în 
Franţa, contra statelor succesoare, şi unii scriitori francezi cari informau 
opinia publică dela ei de acasă, au fost prinşi în mrejile acestei pro- 
pagande. Deputatul Tisseyre de pildă, a format dintre parlamentarii 

francezi un grup „filo-maghiar“ de 17 ingi, şi tot acest politician a 
scris cartea: „Une erreur diplomatique“ zicând că „a fost la mijloc o 
nebunie neroniană, care prin disecarea Ungariei a făcut ca focul ire- 
dentei maghiare să isbucnească în flacări“... Senațorul de Monzie vizi- 
tând Ungaria, sa făcut un propovăduitor însufleţit al cauzei maghiare, 
fiind informat asupra politicei ungare de către „prelatul papal“, profe- 
sorul universitar de limba şi literatura românâ la Budapesta, josnica 
unealtă a guvernelor ungare: losif Șeghescu. Acesta a declarat întrun 
interview apărut în 8 Orai Ujsdg că a convins pe de Monzie, demon- 
strându-i cun guvernele ungare au rezolvat prefect problema minori- 
tară și cum Românii au în persoana lui un „comisar guvernial“, fără avi- 
zul căruia nu seia nici o măsură culturală sau administrativă în teritorul 
locuit de români. Aci am putea să deschidem o paranteză. Guvernul 
ungar are nevoe de o atmosferă binevoitoare la Liga Naţiunilor și -în 
Comisia de reparaţii acum când se fixează modalităţile pentru acor- 
darea împrumutului. Vom arăta mai jos măsurile pentru crearea acelei 
atmosfere. Amintim acum acțiunea lui Şeghescu, care a făcut să apară 
în presa ungară şi cea din străinătate știri conform cărora el, în calitate 
de „comisar guvernial“, a cutreerat comunele româneşti din Ungaria 
în societatea protosinghelului Bogoevici, constatând că românii de acolo 
se bucură de toate drepturile cetățenești. (Adevărat că nu au preoți 
şi nici dascăli, dar cei cari au fost s'au refugiat în România, iar gu- 
vernul român, la cererea lui Șeghescu, „nu a trimis intectuali pentru 
luminarea poporului“). 
%* 2 x 

Franța a profitat de curentul contelui Teleki şi a reușit să creeze 
un port liber pentru traficul de transit din Europa centrală în insula 
Csepel, deși cehii, interesați direct în afacerea aceasta de mare impor- 
tanță economică, sau opus din răsputeri. Când însă creditorii francezi 
au cerut ca Budapesta să-şi achite datoriile din timpul de pace, Franţa 
a devenit în presa maghiară „călăul“ Europei, preşedintele Comisiei 
de restituții din Budapesta, dl Herbert, a fost atacat violent în presă, 
iar ministrul plenipotențiar al Franţei, dl Doulcet, a fost apostrofat 
de ziarul „Magyarság“ în modul următor: „Ungaria nu este o colonie 
franceză, iar ministrul Franței nu se găsește între dahonți, sau între 
negrii din Madagascar“. 

Sub regimul contelui Bethlen a venit rândul Angliei. Actualul 
piim ministru a intensificat propaganda maghiară prin mobilizarea înaltei 
aristocrații și prin exorbitantul fast al Legaţiunei ungare din Londra, 
de sub conducerea contelui Szapáry. Atitudinea șovăelnică a Angliei 
în chestia reparațiilor germane a îmbărbătat pe unguri și interp-lările 
lordului Newton în Camera lorzilor, precum și pledoriile delegaților 
englezi la Liga Naţiunilor au înviorat nădejdile în revizuirea tratatului. 
Anglia, în acest timp, a întreţinut un urcat trafic de mărfuri cu Un- 
garia. Un dubios personagiu, un anumit Chamier, reprezentantul unor 
firme britanice a importat din Anglia cantități mari de echipament 

militar, procurând 8 aeroplane militare pentru Ungaria. Firește, că ele 
au fost luate în primire, ca avioane pentru călătorii de persoane. 

Italia este linguşită, la rândul ei, de către opinia publică maghiară, 
de când au ajuns fasciştii la putere. Conducătorii autorizaţi ai „ebre- 
diştilor“ vizitând Italia au pus bazele unor legături de organizare si- 
milară şi pretind chiar că au primit imbolduri de îmbărbătare. Musso- 
lini s'a desolidarizat însă, în repeţite rânduri, de acţiunea formațiilor 
teroriste din Ungaria. Totuş propaganda ungară prinde rădăcini tot 
mai puternice în Italia. Ziare și reviste, scriitori şi publiciști sunt an- 
gajaţi în solda ungurilor. Se argumentează că aceste două popoare ` 
au interese contra Jugoslaviei. Primejdia panslavă amenință deopotrivă 
pe italieni, pe' unguri şi pe români. Deci, când îşi va pierde rostul 
mica Antantă, fatalmente va trebui să se creeze alianța italo-româno- 
maghiară, la care va adera şi Polonia. Chestia mărului discordiei: 
Trausilvania va trebui să ajungă — prin concesii reciproce — un stat 
independent: o Elveţie orientală. 

Un agitator fanatic al alianței italo- -maghiaro- polone este contele 
Apponyi, fostul ministru de externe, care în presa maghiară și italiană 
desvoltă o activitate intensă pentru realizarea acestei idei. 


s 


* 
x * 


Marile puteri au tăiat până acum impasibile la mașinaţiile ungu- 
rilor. Comisia interaliată de control militar a fost indusă în eroare de 
nenumărate ori în căutarea munițiilor, iar când sau aflat de fapt mu- 
niţii ascunse ca de pildă în pădurea de lângă Hajmaskér unde sau 
găsit zece mii tone material de război, descoperirea a fost făcută de 
reprezentanţii micei Antante. Nu emoţionează pe membrii Comisiei de 
control (unde statele succesoare nu sunt reprezentate) nici faptul, că 
în fabricele lui Weiss Manfred din Csepel, pe lângă diferite obiecte 
industriale, se fabrică mereu cartușe și tuburi de diverse calibruri. 
Tot această comisie a liberat un certificat de bună purtare ungurilor 
în lanuar, când s'au întâmplat incidentele de frontieră la Lâkoshăza. 

Am mai atras atenţia opiniei publice româneşti şi de altă dată, 
că faimosul dicton: nem, nem, soha, (nu, nu, niciodată) este noul crez 
național-maghiar, prin care se menţine în spiritele ungurești o perma- 
entă sureseitale constituind pentru vecini o nesiguranţă costisitoare, 
Neastâmpărul ungurilor a contribuit în mare măsură ca mica Înţele- 
gere să se cimenteze și să-și ia o formă programatică. Din pricina 
aceasta Ungaria, izolată, face sforțări enorme, ca să discrediteze această 
alianță. Mai exasperaţi au devenit guvernanţii maghiari, când sa dus 
campania înverşunată contra cehilor, cari au fost prezentați ca „pan- 
slavi“ și „filoruşi“ și cari prin coridorul din Rusinsko pot cauza seri- 
oase dificultăți în isbucnirea unui conflict cu Rusia. Atacurile contra 
cehilor culminaseră paralei cu tratativele economice dintre Cehoslova- 
cia şi Ungaria. Cehoslovacia determinată de structura ei economică, 
supraîncărcată de produse: industriale, fatalmente a căutat noui debu- 
şeuri în schimbul celor perdute în Franţa şi Italia. Ungurii în schimbub 

unor concesii economice şi comerciale tindeau să stoarcă dela cehi 
avantagii politice pentru minoritatea maghiară din Slovacia. Din aceste 
motive nu s'a putut ajunge la un acord, au rămas însă precizate prin- 
cipiile în baza cărora ungurii acum „îmblânziţi“, probabil vor fi dis- 
puși să încheie o convenție economică cu cehii. Simultan cu tratativele 
economice, între aceste două țări sau produs mai multe conflicte po- 
litice, pe cari cehii le-au rezolvit conform postulatelor suveranității na- 
tionale. 

Faţă de Jugoslavia, Ungaria a păstrat o atitudine foarte rezervată. 
Mulți politiciani, ca Nagyatádi, — Gömbös, — şi Balla propagă chiar 
o orientare spre acest stat; mişcarea lor însă nu are mare răsunet în 
opinia publică. Ministrul de externe jugoslav, Nincici, a arătat în 10 
lunie, că Ungaria este de reacredință, tratând pe prisonierii politici în 
modul cel mai barbar. Guvernul jugoslav a „aplanat“ un conflict diplo- 
matic (viceconsulul jugoslav din Pecs a fost insultat de ebrediști) foarte 
radical. Trei sute de unguri din Bacica au fost alungaţi peste graniţă. 
Satisfacţia nu a întârziat mult timp. 


Re 
x kid 


România este însă statu! cel mai ponegrit de către unguri. Acum 
e anul, cu prilejul încoronării Suveranilor noştri, au pornit un potop 
de injurii, pe cari numai o fantazie morbidă le-a putut produce. Re- 
gele, armata, poporul, toate au fost prezintate opiniei publice ungare 
în colori murdare, ce-ţi inspirau greață. Interpelarea lui Szilágyi a ex- 
citat spiritele clocotitoare până la delir. Legaţiunea română a încercat 
atunci să aducă la realitate pe guvernanţii maghiari hotărând să nu 
se mai vizeze pașapoartele pentru România ale supușilor maghiari. - 
Ziarul Magyarország a scris atunci că.ministrul Stârcea a „râs ca o 
hienă“, — telul de a fi al naţiei valahe, — când a rostit Szilágyi in- 
terpelarea „în care a zugrăvit calvarul ungurilor din Transilvania“. 

` Incidentele de frontieră au fost tratate cu rea credință, toate zi- 
arele .defaimându-ne pe noi cu totul temerar. Bartos János, ap- 
laudat de întreaga Adunare națională din Budapesta a „demonstrat“ 
că „valahii“ s'au speriat de doi viteji maghiari cari au trecut granița 
aa sărute ibovnicele: două sărutări au costat pe „valahi“ 20 de mi- 
ioane... 

Simultan cu incidentele de frontieră „Magyar Nemzeti Szövetség“ 
(Uniunea națională maghiară) a început propaganda pentru plebiscitul 
pe teritorul mărginaş cu Ungaria. Moţiunile întrunirilor ţinute pe această 
temă au constituit atacuri flagrante la suveranitatea noastră de stat. 

A urmat apoi campania pe lângă Liga Naţiunilor, pentru salva- 
rea moşiilor optanţilor maghiari. Rezultatul este cunoscut; duelul s'a 
sfârșit cu victoria, recunoscută și de presa maghiară, a dlui Titulescu, 

Acum când existența economică a Ungariei depinde aproape nu- 
mai de bunăvoința micei Înţelegeri, Ungaria încearcă să-și modereze 
metodele de luptă. A liberat o ordonanță pentru ocrotirea naționali- 
tăților, a „disolvat“ societatea ebrediștilor, a interzis funcționarilor şi 

magistraţilor să facă parte din societăţi secrete. Toate aceste măsuri 
sunt însă scamatorii, pentru care ainduce în eroare opinia publică mondială... 

Problema legăturilor noastre cu Ungaria nu poate să primească, 
prin urmare, o deslegare mulțumitoare pentru liniştea definitivă a Euro- 
„pei centrale, până când la Budapesta nu se va înstăpâni o politică de 
sinceritate și de realități. Poate că principala piedică în drumul acestei 
politice este însăși starea de provizorat în care se găseşte organizarea 
interioară a statului maghiar. Situaţia amiralului Horthy va trebui să 
fie limpezită. E vremea ca Ungaria să se hotărească pentru o formă 
precisă de guvernământ. Nici regat, nici republică, statul vecin va 
constitui multă vreme, pentru el însuş, e un ciudat semn de întrebare 


așezat în mijlocul Europei centrale. Și în lumea enigmelor, — nu se 
poate stabili nicio legătură internaţioală rodnică. 


Bndapesta, Octombrie 1923. M. RUCÂREANU 

Cronica politică 


Crepusculul unui guvern de competențe 


D! Ion I. C. Brătianu are nevoie mai mult decât ori când de disciplina 
partidului liberal. O puternică dizidență, e destul să spunem că în fruntea ei stă 
d. Al. Constantinescu, amenință rândurile guvernamentale. Prin urmare, s'a pus 
in mișcare tot aparatul de ameninţări, toate mijloacele de intimidare pentru a pre- 
întâmpina o spărtură fatală. Intro aşa zisă consfătuire a majorităţilor, președintele 
Consiliului s'a arătat gata „să cedeze locul altuia“, dacă partizanii săi cred că 
„așa cer interesele partidului“. Neplăcuta fantomă a opoziției a fluturat câteva 
clipe deasupra acestor majorităţi, răsărite din misterul necurat al unor urne 
suspecte, — ca un duș rece răspândit peste capetele înfierbântate. D! lon I. C. 
Brătianu care ţine la reputaţia de a fi un şet abil, crede cu stăruință că „intere- 
sele partidului“ (cum ar putea să fie altfel?) nu vor pretinde niciodată o aban- 
donare de bună voie a puterei, şi așteaptă liniştit ca frământarea să se potolească. 

Cu toate acestea, dl lon I. C. Brătianu se înșeală. Niciodată partidul liberal 
ma riscat mai mult, stăruind in a rămânea la cârmă, decât riscă astăzi. Câţiva 
dintre actualii miniştri au priceput primejdia, şi au dat alarma. lată originea crizei 
ministeriale în care ne aflăm. 

| Gazetele zilnice, grăbite ca deobicei să inregistreze dela un ceas la altul 

fluctuațiile unei grave neințelegeri în sânul guvernului, sau oprit la înregis- 
trarea fenomenelor de suprafaţă. Demisia dlui Al. Constantinescu, secondată de 
aceea a dlui general Văitoianu, urmată după cât se pare şi de aceea a dlui Jean 
Th. Florescu, convorbirile cu dl Ion I. C. Brătianu, incercările de a se aplana 
nemulțumirile ministeriabililor, din Cluj până la Focşani, — toate au fost înre- 
gistrate cu mai multă sau mai puţină bună credinţă la rubrica, reportajului politic. 
Cetitorii au înţeles, fără îndoială, că momentul e foarte serios pentru existenţa 
guvernului, și sa vorbit, cu o insistență iu baia despre apropiata retragere 
dela cârmă a partidului liberal. 

Criza însă nu işi are origina în dificultățile, totdeauna penibile, ale unei 
remanieri ministeriale. Dacă ar fi aşa, nu mai încape indoială că tradiționala 
disciplină a partidului liberal s'ar ridica deasupra competițiunilor individuale şi 
interesata solidaritate a celor mulți ar copleși numărul amenințător al câtorva 
nesatistăcuți. Cu greu ne-am putea închipui, cu adevărat, cum vechea candidatură 

la un portofoliu ministerial a dlui N. N. Săveanu din judeţul Putna ar putea 
strânge” în jurul ei atâtea adesiuni, in cât ar fi în stare să constituie un pericol 
serios. Şi nici pentru menținerea dlui Vasile Sassu la departamentul Industriei nu , 
ne închipuim că sar deslănțui o gravă mişcare populară de simpatie. 

Buba e în altă parte. Vechea experienţă a dlui Mihail Ferechide, președintele 
Senatului, care, în calitatea sa de fost colaborator al lui lon Brătianu-tatăi joacă 
rolul de mentor suprem al partidului liberal (cine mare bătrâni, să cumpere!) a 
invocat în acecaş consfătuire a majorităților de deunăzi, o sumă de precedente. 
Pilda trecutului nu ofere însă totdeauna o comparaţie liniştitoare. DI Mihail Ferechide 
şi-a adus aminte, cu liniștea superioară pe care ţine s'o inspire omul care a văzut 
multe, de spărturile grele făcute în tabăra partidului liberal de către unii ca 
Mihail Kogălniceanu, Dumitru Brătianu, C. A. Rosetti, Petre S. Aurelian, şi alţii 
de acelaş prestigiu şi autoritate. Cu un imperceptibi! surâs de ironie, d. Mihail 
Ferechide avea aerul să spună: „și dumneaveastră credeți că ne va dărâma supă- 
rarea dlui general Văitoianu?“ l 

Nu, evident, supărarea dlui general Văitoianu nu e in stare să doboare un 
guvern, nici chiar guvernul în care, printr'un capricios joc al împrejurărilor dsa a fost 
sortit să stea în fruntea ministerului de Interne şi să pună la cale cunoscutele ale- 
geri legislative. Altele sunt simptomele de descompunere cari prezidează la apro- 
piatul sfârşit al regimului actual. Sunt anomalii asupra cărora am mai stăruit şi 
altădată, și dacă ele- ies la iveală abia acum, aceasta e tocmai o dovadă 
că mam făcut altceva decât să presimțim desnodământul. Partidul liberal a 
cerut puterea (și, mai târziu, a justificat îndrăsneața farsă electorală pe care a 
pus-o la cale) aruncând în fața opiniei. publice şi a factorilor constituționali fă- 
găduiala că va remedia situaţia economică a Rcmâniei întregite. Cine poate să 
tăgăduiască oare că cele dintâi guverne, deia 1918 încoace, au avut dinaintea lor 
o serie de probleme recalcitrante? După trei luni de zăpăceală, guvernul Vaida s'a 
mărturisit incapabil de a le deslega. Guvernul generalului Averescu, după doi ani 
de sforţări penibile, abia reușise să pună ordine în țară, abia isprăvise unifica- 
rea monetară, abia desființase guvernele provinciale, abia întocmise un buget 
echilibrat al statului şi abia terminase reforma agrară. Am putea să spunem că 
fusese numai guvernul de nivelare, de pregătire a-terenului politic, garantând pe deo- 
parte soliditatea viitoarei temelii și pe de alta liniştea necesară operei constructive 
care avea să urmeze. 

Partidul liberal, nesocotind pașii uriași făcuţi în direcția aceasta, a crezut 
că poate exploata o explicabilă nerăbdare obştească, și s'a angajat să isprăvească 
singur, și foarte repede, ceeace mai rămăsese de făcut: munca lungă, strădui- 
toare şi atentă pentru consolidarea României. 

„Rezultatele se văd. Prin urmare, nu e de mirare că un bărbat inteligent 
(fără îndoială!) ca dl Al. Constantinescu a ajuns să acuze în plin Consiliu de 
miniştri pe d! Vintilă Brătianu „că duce ţara de râpă“ cu „metoadele sale econo- 
mice“. Nu e de mirare că ministrul Agriculturei a ajuns să vadă ceeace vede toată 
lumea. Cel mult, am fi surprinși că o spune. Dar, aici intervin combinaţiile spe- 
ciale ale dlui Al. Constantinescu, și ele — să nu ni se ia în nume de rău — nu 
ne interesează. 

Suntem, deci, în plin amurg al vechilor sisteme de guvernământ. Aşteptăm 


să vedem desfăşurarea agoniei. 
ION BALINT 

GAZETA RIMATĂ 


A fost un vis... 


Tratativele de fuziune + între 
partidul poporului şi partidul na- 
fional se desmint, 

ZIARELE 


A jost un vis misterios 

Și blând din cale-afară 
Și prea cra de tot frumos, 
De-a trebuit să piară. 


Gazetele mereu scriau 

Si tot ne dădeau ghies; 

Să ne "nfelegem toți voiau  —— 
Noi nu ne-am înțeles. 


Tânjea Ghiulucă fără soț 
Pustiu şi 'ndurerat, 

Fuziunea o doreau cu toţi; — 
Dar noi nam fuzionat. 


Numai un gest să fi "ntreprins, 
Un gest era destui, 

Și 'n horă iarăș ne-am ji prins 
Din Blaj pân la Cahul... 

Nici Goga war fi fost atunci 
Un firav „fost poet“, — 
Și cum ne-am fi jucat prin lunci 
Cu Vaida, la Olpret... 


Maniu, retras la Bădăcini, 
Ne-ar fi trimis scrisori 
Cu complimente de vecin, 
Și un buchet de flori. 


Dobrescu însuş, în alcov, 
Adânc ar fi oftat, 

Și slujnicile din Braşov 
Cum s'ar fi bucurat!,. 


Boilă ar fi fost și el 
Savant de primul rang, 
Și fiecare nepoţel 

Ar fi intrat la Blank. 


Ce academic orator 

Ar fi fost popa Man, 

Și mai ales, — ce scriitor 
Fecund, Agărbicean l.. 


Nici Sever Dan tă-i scărmănat 
Sever, — nu sar fi plâns, 

Și suta *ntreagă, regulat, 

La Ciucea s'ar fi strâns. 


Politica mar fi mers greu 
La fiecare hop; 

(Și eu maş Ji pupat mereu 
Cu domnul Ciceo Pop...) 


A fost un vis misterios 
Și blând din cale-afară 
Și prea era de tot frumos 
De-a trebuit să piară. 
* IULIU POLONEZL 


ghicitor in cafea. 

INSEMNĂRI 


Către cetitori noștri, Revista Țara 
Noastră împlinând cu numărul trecut 
un an dela reaparație, roagă încă 
` odată pe toți abonați rămaşi în re- 
stanță, să se pună la curent cu plata 
abonamentului, pentru a putea încheia 
socotelile administrației pe lunile din 
urmă. 


Congresul dela Chişineu. Trei ma- - 


nifestaţii politice s'au desfăşurat în a- 
ceeaș zi, la 15 Octomvrie trecut. 

In dealul Mitropoliei s'a deschis, ia 
Bucureşti, în mijlocul unei indiferențe 
generale, sesiunea ordinară a Parlamen- 
tului liberal. Cu acelaș ritual consa- 
crat s'a reluat o activitate legislativă 
care. nu mai poate deştepta nici un in- 
teres în opinia publică. Roadele gu- 
vernării actuale se văd, metoadele ei 
sunt destul de cunoscute, așa încât 
nu e de mirare dacă nimeni nu e atât 
de naiv să creadă că îndreptarea mult 
așteptată va veni.de pe urma proec- 
telor de legi anunţate în Mesajul re- 
gal, ca legea pensiilor sau legea bău- 
turilor spirtoase... 

Aproape la aceeaş oră, când corte- 
giul tradiţional trecea pe podul Dâm- 
boviţei, câțiva pași mai departe, în sala 





„Dacia“, partidul naţional! ţinea o în- 
trunire publică, unde d. Iuliu Maniu 
se prezenta din nou (de data aceasta 
fără tovărăşia dlui dr. Lupu) în fața 
mult hulitului public „regăţean“. A fost 
o prăbuşire ridicolă şi tristă în aceeaș 
vreme. Despre declarațiile făcute cu a- 
cest prilej de preşedintele celor o sută 
din Ardeal vorbim în altă parte a re- 
vistei, aci vem pomeni numai palidul 
răsunet pe care cea dintâi adunare a 
partidului naţional l-a avut în Capi- 
tală. Nici ziarul oficios „România“ nu 
indrăsneşte să exagereze mai mult decât 
atât cât se poate spune în palidul cli- 
şeu reportericesc: „un public numeros“. 
Fără îndoială, iarna trecută asistenţa 
dela „Dacia“ nu era numai „nume- 
roasă“. Mii de cetăţeni, demonstrații 
pe străzi, huiguieli și urale, — era 
cortegiul zgomotos al manifestaţiilor 
populare. Trebuie deci să recunoaştem 
că toată această frământare de lume 
era aportul partidului țărănesc (câşti- 
gat cu mijloace despre cari nu mai 
vorbim aici) şi că partidul naţional, 
rămas singur şi izolat, nu e în stare 
să trezească în jurul lui, dincolo de 
Predeal, nici un ecou. 

La Chişineu noi am văzut altceva. 

Mai intâi, drumul generalului Averescu. 
prin Basarabia. N'am trecut pe lângă 
o gară şi nu ne-am oprit în pragul u- 
nui sat, fără să fim întâmpinați de 
pâlcuri însufleţite de țărani, cu sărace 
drapele în frunte şi întovărăşiţi de câte 
o fărămitură de fanfară improvizată, — 
care emoţionase cu atât mai mult cu 
„cât cânta mai rău, — ieşiad în calea 
„generalului“ cu nesfărşitele lor păsuri. 
Dela Ungheni până la Chișineu am 
insemnat .un drum de înduioşare şi 
de triumf. Congresul, la rândul lui, 
a fost un act de maturitate politică, 
de gândire concentrată şi de preocu- 
pări înalte, care dovedeşte serioasa 
pregătire a partidului poporului pen- 
tru apropiata guvernare. Desbaterile 
congresului din anul acesta au fost 
închinate problemelor economice: în- 
sănătoşirea valutei, sporirea produc- 
tiei agricole, ieftinirea traiului, şi, în 
sfârşit, participarea capitalului străin la 
refacerea economiei noastre naţionale. 
Rapoartele dior general Văleanu, Tran- 
cu-lași, Anibal Teodorescu, lon lacob, 
M. Manoilescu, C. Jornescu, — și a 
celorlalți oratori, — wau alunecat nici 
o clipa pe povârnișul agitației electo- 
rale, menţinâudu-se toată vremea în 
marginea unor studii sincere și apro- 
fundate asupra realităţilor prezente. Cu 
toate acestea, interesul pe care l-a 
trezit congresul partidului poporului la 
Chişineu a tăcut din această manife- 
stare politică o aduvărată sărbătoare... 
Scriitorul acestor rânduri a avut pri- 
lejul să fie de față, intrun interval de- 
stul de scurt. la trei mari adunări ale 
partidului poporului. La Caracal, lângă 
Dunăre, la Oradea-mare, intre Crişuri, 
la Chişineu, dincolo de Prut. Pretutin- 
deni, aceeaş însuflețire, aceeaș înţele- 
gere, aceeaş credinţă. Pretutindeni, vorba 
e a dlui Oct. Goga, ne-am simţit acasă. 
lată minunea realizată de un partid poli- 
tic, de singurul partid politic, cu rădăcini 
pe toată întinderea României întregite. 





Este o forță sufletească, plină de în- 
credere, pe care se poate rezima cu 
adevărat o cârmuire rodnică. — A. H. 


Honigman ne acuză. — Dulcele 
frate al dlui Emil D. Fagure dela Lupta, 
el însuş un distins colaborator al ace- 
stui românesc ziar de scandal, ne acuză 
că suntem „autorii morali“ ai atenta- 
tului săvârşit deunăzi asupra dlui lacob 
Rozentha! dela Adevărul. Onorabilul 
Honigman, şi e foarte firesc să fie aşa, 
se teme să nu-i vină rândul; deci, ne 
denunţă din vreme opiniei publice mon- 
diale, să se știe că dacă i se va tn- 
tâmpla ceva neplăcut, de vină sunt scu- 
turăturile de guler pe cari le aplicăm 
aci așa zisei „prese independente“ dela 
Bucureşti. 

Regretăm foarte mult, dar cu riscul 
de a fi înfățişați Europei ca nişte bar- 
bari instigatori intoleranţi, trebuie să 
mărturisim că nu suntem în stare să 
ne schimbăm părerea despre imbogă- 
țiţii hârtiei de tipar din strada Sărin- 
dar, oricât ne-ar înduioșa suferinţele 
prezente ale dlui lacob Rozenthal, sau 
ale altora. Dacă, spunând ceeace cre- 
dem despre acești domni, arătând in- 
fluența nefastă pe care o au asu- 
pra vieței publice, prezentând nedume- 
ririle noastre cu privire la milioanele 
în cari se lăfăesc, dacă toate laolaltă 
constituiesc o vină, atunci, da, crima 
aceasta o recunoaştem. 

Dar, mar fi oare mai prudent pentru 
rozenthalii şi honigmanii noștri, cari 
întâmpină atâtea riscuri în cariera, lor 
de semnători de idei, să se apuce pur 
şi simplu de o altă meserie mai puțin 
primejdioasă? De pildă, nu Sar putea 
reintoarce de unde au pornit, la co- 
merțul cu şireturi de ghete? 


Opera din Cluj. — Opera din Cluj 
trage să moară. Gântăreţii nu sunt 
plătiți de două luni. Orchestra se 
pregăteşte să-și facă bagajele. Repre- 


1559 


© BCUCluj. 


zentanţii nu se mai dau de aproape trei 
săptămâni. DI Popovici-Bayreuth bate 
desnădăjiduit. scările ministerului Ar- 
telor, cerând zadarnic o picătură de 
ajutor pentru biata instituţie ale cărei 
destine Te are grije. Până acum însă 
niciun rezultat. Am auzit vorbindu-se 
despre un avans de 300 mii lei, 
făgăduit. de primăria Clujului în urma 
rugăminților dlui C. Banu, dar d. 
primar ezită să-şi îndeplinească anga- 
jamentul luat, de teamă ca nu cumva 
viitorul ministru a! Artelor (nu se vor- 
beşte mereu de remaniere?) să nu re- 
cunoască actele predecesorului său. 

Și în vremea aceasta, compania de 
operete a dlui N. Leonard, care a in- 
casat pentru propaganda... naţională 
rotunda sumă de 3 milioane, îşi inau- 
gurează stagiunea cu „Mazurca al- 
bastră“, „Haina galbenă“ și alte pro- 
ducții artistice de acelaş soi. Incă 
odată, felicitările noastre, domnule 
Banu! 


„Pe drumul Damascului“. -— Poe- 
mele religioase ale diui Al. T. Stama- 
tiade, publicate sub titlul de mai sus 
in editura „Casei şcoalelor“ au fost 
scrise, după propria mărturie a auto- 
rului lor, în „anii de glorie și de sânge 
ai anilor 1917—1918“. Sunt pagini de 
„umilință şi de speranţă“, din cuprin- 
sul cărora se desprinde o caldă at- 
mosferă creştină și o profundă iubire 
de ţară. Inspirația poetică a dlui 
Stamatiade pare să fi suferit o fericită 
evoluție dela poemele „Trâmbiţelor 
de aur“ până la aceşti psalmi incăr- 
caţi de un lirism simplu și mişcător. 

In focul suferințelor fără număr din 
Moldova pribegiei, ritmul nedisciplinat, 
imaginea bizară, accentele maladive 
S'au topit in valul unei poezii sincere şi 
îndurerate, răsărită dintr'o sbuciumare 
adevărată. Preţuim prin urmare la 
justa ei valoare această isbândă a 
tradiţiiior noastre sufletești asupra 


exotistului literar, și recomandăm şi 
altora „Drumul Damascului“... 


O anecdotă despre Rusia de azi... 
şi care ilustrează, întrun stil glumeţ, 
situația excepţională a elementului e- 
vreiesc în republica Sovietelor... Scena 
se petrece, ca în prologul din Faust: 
în cer. Dumnezeu ar dori să mântuie 
Rusia de blestemul care a ajuns-o, şi 
ar vrea să trimeată la Moscova un nou 
Mântuitor. Sa gândit întâi la Isus. Dar 
dumnezeiescul Fiu al omului a refuzat 
să primească această însărcinare, ri- 
postând: — „Nu mă mai cobor printre 
cei cari mau mai crucificat odată!.* 
Sfântul agent de legătură al raiului, 
lie, a fost rugat apoi să se coboare, 
cu carul lui ceresc, pe malurile Ni- 
prului, și să propovăduiască adevărata. 
credință. — „Nu mă duc, a răspuns 
prorocul, ăia sunt în stare să-mi re- 
chiziționeze carul!“ După aceste două 
refuzuri, Dumnezeu s'a adresat lui 
Moise, cu aceeaş rugăminte. Dar Moise 
a ripostat: — „Să mă ierți, Doamne, 
dar poporului meu ii merge foarte bine 
in Rusia. Eu mam nici o pretenţie!“ 

Se non e vero... 


Cărţi noui. In cursul lunei Noem- 
brie, vor apărea, intrun elegant volum 

Goga in „Tara Noastră“ în curs de 
an. Ele vor înfăţişa, laolaltă, lupta 
întreprinsă aici în această vreme o- 
ferindu-se ca rodul unor necontenite 
preocupări pentru afirmarea ideei na- 
tionale. 

— Tot in cursul aceleiaş luni va 
ieşi de subt tipar o colecție a „gaze- 
telor rimate“ apărute în Tara Noastră, 
alcătuind foarte picantă „Antologie: 
regionalistă“. Această antologie apare 
subt îngrijirea dlui Alexandru Hodoș, 
şi va fi impodobită de caricaturi și 
ilustraţii, datorite celor mai buni de- 
semnatori dela noi. 

